వల్లభనేని బాలశౌరి

వల్లభనేని బాలశౌరి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం మచిలీపట్నం నియోజకవర్గం నుండి లోక్‌సభ సభ్యుడిగా ఉన్నాడు.
జననం, విద్యాభాస్యం
వల్లభనేని బాలశౌరి 1968 సెప్టెంబరు 18లో ఆంధ్రప్రదేశ్ రాష్ట్రం, గుంటూరు జిల్లా, మాచవరం మండలం, మోర్జంపాడు గ్రామంలో జోజయ్య నాయుడు, తమసమ్మ దంపతులకు జన్మించాడు. ఆయన ఆంధ్ర యూనివర్సిటీ నుండి ఎంఏ పూర్తి చేశాడు.
thumb|పవన్ కళ్యాణ్ సమక్షంలో పార్టీలో చేరిన బాలశౌరి

రాజకీయ జీవితం
వల్లభనేని బాలశౌరి కాంగ్రెస్ పార్టీ ద్వారా రాజకీయాల్లోకి వచ్చి 2004లో తెనాలి లోక్‌సభ నియోజకవర్గం నుండి ఎంపీగా గెలిచాడు. ఆయన 2009లో నరసరావుపేట లోక్‌సభ నియోజకవర్గం నుండి పోటీ చేసి ఓటమి పాలయ్యాడు. బాలశౌరి 2013 అక్టోబరులో వైఎస్సార్ కాంగ్రెస్ పార్టీలో చేరి,  2014లో గుంటూరు లోక్‌సభ నియోజకవర్గం నుండి పోటీ చేసి ఓటమి పాలయ్యాడు. ఆయన 2019లో మచిలీపట్నం లోక్‌సభ నియోజకవర్గం నుండి గెలిచి రెండోసారి పార్లమెంట్ సభ్యుడిగా ఎన్నికయ్యాడు. ఆయన ప్రస్తుతం సభార్డినెట్ లెజిస్లేషన్ స్టాండింగ్ కమిటీ చైర్మన్‌గా ఉన్నాడు.

వల్లభనేని బాలశౌరి 2024 జనవరి 13న వైసీపీకి రాజీనామా చేశాడు. ఆయన ఫిబ్రవరి 4న జనసేన అధ్యక్షుడు పవన్ కళ్యాణ్ సమక్షంలో పార్టీలో చేరాడు.

పోటీ చేసిన స్థానాలు
తెనాలి లోక్‌సభ నియోజకవర్గం 2004 గెలుపు 
నరసరావుపేట లోక్‌సభ నియోజకవర్గం 2009 ఓటమి 
గుంటూరు లోక్‌సభ నియోజకవర్గం 2014 ఓటమి 
మచిలీపట్నం లోక్‌సభ నియోజకవర్గం 2019 గెలుపు

మూలాలు

http://164.100.47.194/Loksabha/Members/MemberBioprofile.aspx?mpsno=4021

వర్గం:1968 జననాలు
వర్గం:ఆంధ్రప్రదేశ్ నుండి ఎన్నికైన లోక్‌సభ సభ్యులు